**Notă informativă**

**la proiectul hotărîrii Guvernului**

**”Cu privire la aprobarea modificărilor şi completărilor**

**ce se operează în Hotărîrea Guvernului nr.179**

**din 20 februarie 2003”**

Proiectul de hotărîre propus a fost elaborat în vederea executării art.II al Legii nr.246  din  3 noiembrie 2016 pentru completarea Legii nr.1530-XV din 12 decembrie 2002 privind indexarea depunerilor băneşti ale cetăţenilor în Banca de Economii.

Modificările operate în Hotărîrea Guvernului  nr.179 din 20 februarie 2003 au drept scop asigurarea procesului de indexare a depunerilor bănești în legătură cu lichidarea „Băncii de Economii” S.A. și executarea în continuare a acestui proces de către Î. S. ”Poșta Moldovei”.

Astfel, au fost introduse modificări și completări preponderent în anexa nr.1 la Hotărîrea Guvernului  nr.179 din 20 februarie 2003 (Regulamentul privind indexarea şi modul de plată a sumelor indexate pentru depunerile băneşti ale cetăţenilor în Banca de Economii), prin care au fost precizate funcțiile Comisiei centrale pentru indexarea depunerilor bănești ale cetățenilor; prevăzută modalitatea de depunere a cererilor pentru indexare de către cetățeni la oficiile/agențiile Î.S. ”Poșta Moldovei”, modalitatea de raportare de către Î.S. „Poşta Moldovei” și ”Banca de Economii” S.A. în proces de lichidare a îndeplinirii procesului de indexare; prevăzută responsabilitatea ”Bănci de Economii” S.A. în proces de lichidare de actualizare a bazei de date a sistemului informațional și întocmirea listelor beneficiarilor de indexare, precum și responsabilitatea Î.S. ”Poșta Moldovei” pentru utilizarea conform destinaţiei a mijloacelor băneşti transferate în aceste scopuri de către Ministerul Finanţelor pentru achitarea sumelor indexate.

Proiectul de hotărîre mai conţine şi prevederi cu caracter redacţional.

În contextul celor expuse, Ministerul Finanțelor prezintă spre examinare și aviz proiectul hotărârii de Guvern ”Cu privire la aprobarea modificărilor şi completărilor ce se operează în Hotărîrea Guvernului nr.179 din 20 februarie 2003”.

 **MINISTRU Octavian ARMAȘU**